На основу члана 232. и 219. Закона о привредним друштвима ( Службени гласник Републике Србије број 36/2011,99/2011, 83/2014 – др.закон, 5/2015, 44/2018, 95/2018 и 91/2019), члана 11. Одлуке о оснивању '' Привредног друштва за развој пољопривреде Златиборски Еко Аграр д.о.о. ''(„ Службенилист општине Чајетина“, бр.05/2011, 6/2021, 3/2024 и 2/2025) и Одлуке о расписивању конкурса за избор и именовање директора „Привредног друштва за развој пољопривреде Златиборски Еко Аграр д.о.о.“ број: 02- 89/2025-01 од 21.08.2025. године коју је донео председник СО Чајетина, Привредно друштво за развој пољопривреде Златиборски Еко Аграр д.о.о. Чајетина'' , оглашава

**ЈАВНИ КОНКУРС ЗА ИЗБОР КАНДИДАТА ЗА ИМЕНОВАЊЕ ДИРЕКТОРА**

**ПРИВРЕДНОГ ДРУШТВА ЗА РАЗВОЈ ПОЉОПРИВРЕДЕ „ЗЛАТИБОРСКИ ЕКО АГРАР“ Д.О.О.**

**I ПОДАЦИ О ПРИВРЕДНОМ ДРУШТВУ:**

'' Привредно друштво за развој пољопривреде Златиборски Еко Аграр д.о.о. Чајетина''

Чајетина, Александра Карађорђевића број 6.

**II РАДНО МЕСТО:**

Директор '' Привредног друштва за развој пољопривреде Златиборски Еко Аграр д.о.о. Чајетина''

**III МЕСТО РАДА:**

Чајетина, Александра Карађорђевића број 6.

**IV  ПОСЛОВИ ДИРЕКТОРА И УСЛОВИ ЗА ИМЕНОВАЊЕ:**

**Послови директора** : представља и заступа друштво и води послове у складу са оснивачким актом друштва и одлукама скупштине, уредно води пословне књиге друштва и одговара за тачност финансијских извештаја друштва.

**Услови за именовање директора:**

* да је пунолетни, пословно способни држављанин Републике Србије,
* да има стечено високо образовање економског или пољопривредног смера на академским студијама првог степена у трајању од најмање четири године,
* да има најмање пет година радног искуства, од чега најмање три године на руководећим пословима,
* да није правноснажно осуђиван и да се против њега не води кривични поступак за дела која се гоне по службеној дужности,
* да познаје област корпоративног управљања;
* да има активно знање најмање једног страног језика,
* да активно познаје рад на рачунару.

**Мандат директора и место рада** : мандат директора траје 4 године, а место рада је Чајетина.

**V  РОК ЗА ПОДНОШЕЊЕ ПРИЈАВА НА ЈАВНИ КОНКУРС И САДРЖИНА ПРИЈАВА:** Рок за подношење пријава је до 28.09.2025. године.

* Пријава на конкурс садржи: име и презиме кандидата, датум и место рођења, адресу становања, податке о образовању, податке о врсти и дужини радног искуства с кратким описом послова на којима је кандидат радио до подношења пријаве на конкурс и одговорности на тим пословима, податке о стручном усавршавању и податке о посебним областима знања.
* Уз пријаву на конкурс кандидат, поред доказа о испуњавању услова конкурса, достављају и свој кратак план и програм будућег рада и развоја привредног друштва и пољопривреде на територији општине Чајетина.

**VI  ДОКАЗИ КОЈИ СЕ ПРИЛАЖУ УЗ ПРИЈАВУ НА ЈАВНИ КОНКУРС:**

Уз пријаву на јавни конкурс, прилажу се:

* Уверење о држављанству;
* Извод из матичне књиге рођених;
* Диплома о стручној спреми;
* Исправе којима се доказује радно искуство у струци (потврде, решења и други акти из којих се види на којим пословима и са којом стручном спремом је стечено радно искуство);
* Доказ да лице није осуђивано;
* Сви докази прилажу се у оригиналу или овереној фотокопији.

**VII  Адреса на коју се подносе пријаве на јавни конкурс:**

* '' Привредно друштво за развој пољопривреде Златиборски Еко Аграр д.о.о. Чајетина'' , улица Александра Карађорђевића број 6, 31310 Чајетина, са назнаком "За јавни конкурс - именовање директора '' Привредног друштва за развој пољопривреде Златиборски Еко Аграр д.о.о. Чајетина''

**VIII Лице задужено за давање обавештења о јавном конкурсу:** Ивана Бранисављевић, број телефона 031 / 3833-200.

**IX Напомене:**

* Пријаве уз које нису приложени сви тражени докази у оригиналу или овереној фотокопији, као и непотпуне, неразумљиве и неблаговремене пријаве биће одбачене.
* Јавни конкурс спроводи Надзорни одбор привредног друштва за развој ппољопривреде „ Златиборски еко аграр“ д.о.о.
* Изборни поступак може да се спроведе у више делова, уз организовање усменог разговора са кандидатима или на други одговарајући начин, о чему ће Надзорни одбор благовремено обавестити кандидате.
* Надзорни одбор за избор директора ће сачинити извештај, који ће са предлогом за именовање директора доставити Скупштини општине Чајетина.
* Овај оглас објављује се у листу „Ужичке Вести“ Ужице, као и на званичној интернет страници општине Чајетина и '' Привредног друштва за развој пољопривреде Златиборски Еко Аграр д.о.о. ''